CELEX: 31994D0385
Language: el
Date: 1994-06-08 00:00:00
Title: 94/385/ΕΚ: Απόφαση της Επιτροπής της 8ης Ιουνίου 1994 όσον αφορά την κυκλοφορία προϊόντος που συνίσταται σε γενετικά τροποποιημένο οργανισμό, ζιζανιοκτονοανθεκτικών φυτικών σπόρων καπνού, ποικιλία ΙΤΒ 1000 ΟΧ, δυνάμει του άρθρου 13 της οδηγίας 90/220/ΕΟΚ του Συμβουλίου

Avis juridique important

|

31994D0385

94/385/ΕΚ: Απόφαση της Επιτροπής της 8ης Ιουνίου 1994 όσον αφορά την κυκλοφορία προϊόντος που συνίσταται σε γενετικά τροποποιημένο οργανισμό, ζιζανιοκτονοανθεκτικών φυτικών σπόρων καπνού, ποικιλία ΙΤΒ 1000 ΟΧ, δυνάμει του άρθρου 13 της οδηγίας 90/220/ΕΟΚ του Συμβουλίου  

Επίσημη Εφημερίδα αριθ. L 176 της 09/07/1994 σ. 0023 - 0024 Φινλανδική ειδική έκδοση: Κεφάλαιο 3 τόμος 59 σ. 0011  Σουηδική ειδική έκδοση: Κεφάλαιο 3 τόμος 59 σ. 0011 

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Ιουνίου 1994 όσον αφορά την κυκλοφορία προϊόντος που συνίσταται σε γενετικά τροποποιημένο οργανισμό, ζιζανιοκτονοανθεκτικών φυτικών σπόρων καπνού, ποικιλία ΙΤΒ 1000 ΟΧ, δυνάμει του άρθρου 13 της οδηγίας 90/220/ΕΟΚ του  Συμβουλίου (94/385/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 90/220/ΕΟΚ του Συμβουλίου της 23ης Απριλίου 1990 για την σκόπιμη ελευθέρωση γενετικώς τροποποιημένων οργανισμών (ΓΤΟ) στο περιβάλλον (1), και ιδίως το άρθρο 13,  Εκτιμώντας:  ότι, σύμφωνα με το μέρος Γ της οδηγίας 90/220/ΕΟΚ, υφίσταται κοινοτική διαδικασία που επιτρέπει στην αρμόδια αρχή κράτους μέλους να παρέχει τη συναίνεσή του για την κυκλοφορία προϊόντων που συνίστανται σε ΓΤΟ- ότι έχει υποβληθεί στην αρμόδια αρχή κράτους μέλους γνωστοποίηση σχετικά με την κυκλοφορία τέτοιου προϊόντος (ζιζανιοκτονοανθεκτικής ποικιλίας καπνού)- ότι, κατά συνέπεια, η αρμόδια αρχή διαβίβασε τον εν λόγω φάκελλο στην Επιτροπή με θετική γνώμη- ότι η Επιτροπή διαβίβασε τον φάκελλο στις αρμόδιες αρχές όλων των κρατών μελών- ότι οι αρμόδιες αρχές άλλων κρατών μελών διατύπωσαν αντίρρηση για τον εν λόγω φάκελλο- ότι, κατά συνέπεια, σύμφωνα με το άρθρο 13 παράγραφος 3, η Επιτροπή καλείται να λάβει απόφαση σύμφωνα με τη διαδικασία που προβλέπει το άρθρο 21 της οδηγίας 90/220/ΕΟΚ- ότι, βάσει της οδηγίας 90/220/ΕΟΚ, εκτιμώνται μόνον οι κίνδυνοι που σχετίζονται με την ελευθέρωση των ίδιων των γενετικώς τροποποιημένων καπνών- ότι η έγκριση των χημικών ζιζανιοκτόνων για χρήση στα φυτά και η αξιολόγηση των επιπτώσεων της χρήσεώς τους στο περιβάλλον εμπίπτουν στο πεδίο εφαρμογής της οδηγίας 91/414/ΕΟΚ του Συμβουλίου της 15ης Ιουλίου 1991 σχετικά με τη διάθεση στην αγορά  φυτοπροστατευτικών προϊόντων (2) και όχι στο πεδίο εφαρμογής της οδηγίας 90/220/ΕΟΚ- ότι η Επιτροπή, αφού εξέτασε τον φάκελλο και έλαβε υπόψη όλες τις πληροφορίες που της περιήλθαν από τις αρχές των κρατών μελών, συμπεριλαμβανομένων και των αποτελεσμάτων των δοκιμασιών, διαπίστωσε ότι οι ενδεχόμενοι για την υγεία του ανθρώπου και για το  περιβάλλον κίνδυνοι που αντιπροσωπεύει η κυκλοφορία στην αγορά και η καλλιέργεια της ποικιλίας καπνού που είναι ανθεκτική στο ζιζανιοκτόνο bromoxynil, δεν προβλέπεται να είναι σημαντικοί όσον αφορά τις πτυχές που καλύπτονται από την οδηγία 90/220/ΕΟΚ- ότι, κατά συνέπεια, η Επιτροπή είναι σε θέση να λάβει ευνοϊκή απόφαση για την κυκλοφορία στην αγορά του εν λόγω προϊόντος, βάσει της οδηγίας 90/220/ΕΟΚ- ότι η απόφαση είναι σύμφωνη με τη γνώμη της επιτροπής των αντιπροσώπων των κρατών μελών που συνεστήθη βάσει του άρθρου 21 της οδηγίας 90/220/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Λαμβάνεται ευνοϊκή απόφαση σύμφωνα με την οποία παρέχεται, βάσει του άρθρου 13 της οδηγίας 90/220/ΕΟΚ, η έγκριση των αρχών της Γαλλίας για την κυκλοφορία του ακόλουθου προϊόντος το οποίο γνωστοποίησε η Societe Nationale d'Exploitation  Industrielle des Tabacs et Allumettes (Seita) (αριθμός γνωστοποίησης: C/F/93/08-02):  φυτικοί σπόροι του γενετικώς τροποποιημένου Nicotiana Tabacum (κοινή ονομασία: καπνός), ποικιλία ΙΤΒ, 1000 ΟΧ, στείρο αρσενικό υβρίδιο, ανθεκτικό στο ζιζανιοκτόνο bromoxynil και περιέχον το γονίδιο νιτριλάσης από το Klebsiela ozaenae, τον  γονιδιο-υποκινητή RuBisCo SSU από το Helianthus annuus και την καταληκτική ακολουθία της νοπαλινοσυνθετάσης από το Agrobacterium tumefaciens pTiA6.   Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 8 Ιουνίου 1994.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής  (1) ΕΕ αριθ. L 117 της 8. 5. 1990, σ. 15.  (2) ΕΕ αριθ. L 230 της 19. 8. 1991, σ. 1.